作者:無名氏
標題:十二時・憶少年
內容:千年運，五葉昇平。法扆坐中盈。天高日潤，雷動風行。三萬裡宣告。靈臺偃伯僕邊兵。事農耕。一氣重滋萌。萬寶迄登成。天生嘉穀，博碩又芳馨。罄齊精。謁款謝嘉生。神明地，當陽定，天位來助見人情。壁珪蔥璨，金石鏗鈜。儀禮盛西京。靈祈喜、福綠來盈。詠夷庚。幔城班上笏，鑾路趣還衡。觚稜雙闕，赭案切三清。動歡聲。恩澤遍寰瀛。